Ricardo Blázquez Pérez

Ricardo Blázquez Pérez (født 13. april 1942 i Villanueva del Campillo i provinsen Ávila i Spania) er en spansk prelat og katolsk emeritert erkebiskop av Valladolid.


== Liv og virke ==


=== Prest ===
Etter endt skolegang studerte Pérez katolsk teologi ved Ávilas seminarer (i Arenas de San Pedro og i selve Ávila) fra 1955 til 1967, og ble ordinert til prest den 18. februar 1967. Han studerte så ved Det pavelige universitet Gregoriana, der han fok doktorgrad i 1972. Han studerte også i Vest-Tyskland.Fra 1972 til 1974 var han sekretær for Det teologiske institutt i Ávila. Fra 1974 til 1988 var han professor og fra 1978 til 1981 dekan for det teologiske fakultet ved Det pavelige universitet i Salamanca. Han var senere storkansler for universitetet fra 2000 til 2004.


=== Hjelpebiskop i Santiago de Compostela ===
Den 8. april 1988 utnevnte pave Johannes Paul II ham til hjelpebiskop i Santiago de Compostela og samtidig titulærbiskop av Germa in Galatia. Han mottok bispevielsen den 29. mai 1988 av erkebiskopen av Santiago de Compostela Antonio María Rouco Varela. Medkonsekratorer var erkebiskopen av Madrid, kardinal Angel Suquía Goicoechea, og den apostoliske nuntius til Spania, erkebiskop Mario Tagliaferri.


=== Biskop av Palencia ===
Den 26. mai 1992 ble han utnevnt til biskop av Palencia. 


=== Biskop av Bilbao ===
Fra 8. september 1995 var han biskop av Bilbao. Der fordømte han terrorisme, utpressinger og mord utført av den separatistiske ETA-bevegelsen. Han sa i 2008 at bevegelsens «forsvinning» ville «etisk verdiggjøre vårt samfunn». Han oppfordret regionens kristne til å hente styrke fra deres tro, kjærlighet og håp og forene seg for å «bekjempe denne terrorbanden som agerer mot samfunnets vilje» og «i flere tiår har vært en forferdelig tung byrde på vårt samfunn». Undersøkelsene var koordinert av msgr. Velasio de Paolis. Blázquez var også med i kommisjonen som etterførsket bevegelsens stifter, Marcial Maciel.I 2009 var han en av fem biskoper som fikk i oppdrag å foreta en visitas av Kristi legionærer, med ansvaret for ordenens grener i Spania, Frankrike, Tuskland, Sveits, Nederland, Polen, Østerrike og Ungarn. I september 2010 ble han utnevnt til å foerta en apostolisk visitas også av samme ordens lekapostolat, Regnum Christi.


=== Erkebiskop av Valladolid ===
Den 13. mars 2010 utnevnte pave Benedikt XVI ham til erkebiskop av Valladolid.  Innsettelsen der fant sted 17. april samme år.Fra 2005 til 2008 var han formann for Den spanske bispekonferanse og ble ansett som en representant for den liberale fløyen i det spanske episkopat. Den 4. mars 2008 ble han stemt ut etter én periode som leder av bispekonferansen. Han ble etterfulgt av sin forgjenger, erkebiskopen av Madrid, Antonio María Rouco Varela, som han hadde seiret mot i en omstridt avstemning i 2005. Fra 2014 til 2020 hadde Blázquez igjen presidentskapet.


=== Kardinal ===
I det høytidelige konsistorium den 14. februar 2015 tok pave Frans ham inn i kardinalskollegiet som kardinalprest med titulærkirken Santa Maria in Vallicella.Den 17. juni 2022 innvilget pave Frans hans alderbetingede fratreden. Til hans etterfølger ble utnevnt  Luis Javier Argüello García, som hadde så langt vært hjelpebiskop i erkebispedømmet Valladolid. Kardinal Blázquez fortsatte i egenskap som  apostolisk administrator inntil den neste biskop ble formelt innført i embedet, den påfølgende 30. juli.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1852-1918) *1900
Kardinal Antonio Riberi (1897-1967) *1934
Kardinal Ángel Suquía Goicoechea (1916-2006) *1966
Kardinal Antonio María Rouco Varela (1936-2014) *1976
Kardinal Ricardo Blázquez Pérez (1942-) *1988


== Referanser ==